# Theoni V. Aldredge

Theoni V. Aldredge, nascuda amb el nom de Theoni Athanasiou Vachliotis i també coneguda amb el nom de Denny Vachlioti, (Tessalònica, Regne de Grècia 1922 - Stamford), Estats Units d'Amèrica 2011) fou una dissenyadora de vestuari greco-estatunidenca per a cinema i teatre.

## Biografia

Va néixer el 22 d'agost de 1922 a la ciutat de Tessalònica, població que en aquells moment formava part del Regne de Grècia i avui dia de la República de Grècia. Va estudiar a l'escola americana d'Atenes i posteriorment l'any 1949 es traslladà als Estats Units.
Es casà el 1953 amb l'actor Tom Aldredge, del qual n'adoptà el cognom, matrimoni que durà fins a la seva mort el 21 de gener de 2011 a l'hospital de Stamford a conseqüència d'una aturada cardiorespiratòria.

## Carrera artística

Al llarg de la seva carrera treballà tant a teatre, especialment a Broadway, com a cinema. En el teatre al llarg de la seva carrera aconseguí ser nominada 15 vegades al premi Tony en la categoria de millor vestuari, guanyant el premi en 3 ocasions per les produccions "Annie" (1977), "Barnum" (1980) i "La Cage aux Folles" (1983).
En el cinema treballà a les ordres de, entre d'altres, Jules Dassin a Poté tin kyriaki (1960) i Phaedra (1962); Gilbert Cates a I Never Sang for My Father (1968); Jack Clayton a El gran Gatsby (1974), per la qual guanyà un Oscar; Sidney Lumet a Network (1976); Mark Rydell a The Rose (1979), John Huston a l'adptació del musical Annie (1982); Ivan Reitman a Els caçafantasmes (1984), Norman Jewison a Encís de lluna (1987) o Barbra Streisand a L'amor té dues cares (1996).

## Premis i nominacions
### Premis Oscar

| Any | Categoria | Pel·lícula | Resultat |
| 1960 | Millor vestuari - Blanc i negre | Poté tin kyriaki | Nominat |
| 1962 | Millor vestuari - Blanc i negre | Fedra (Phaedra) | Nominat |
| 1974 | Millor vestuari | El gran Gatsby (The Great Gatsby) | Guanyador |

### Premis BAFTA

| Any | Categoria | Pel·lícula | Resultat |
| 1974 | Millor vestuari | El gran Gatsby | Guanyador |

### Premis Emmy

| Any | Categoria | Pel·lícula | Resultat |
| 1973 | Millor vestuari | Much Ado About Nothing | Nominat |
| 1982 | Premi individual - Programa infantil | Alice at the Palace | Nominat |
| 1973 | Millor vestuari per a una minisèrie o especial TV | Nutcracker: Money, Madness & Murder | Nominat |

### Premis Tony

| Any | Categoria | Pel·lícula | Resultat |
| 1961 | Millor vestuari | The Devil's Advocate | Nominat |
| 1972 | Millor vestuari | Two Gentlemen of Verona | Nominat |
| 1973 | Millor vestuari | Much Ado About Nothing | Nominat |
| 1974 | Millor vestuari | The au Pair Man | Nominat |
| 1976 | Millor vestuari | A Chorus Line | Nominat |
| 1977 | Millor vestuari | Annie | Guanyador |
| 1977 | Millor vestuari | Threepenny Opera | Nominat |
| 1979 | Millor vestuari | Ballroom | Nominat |
| 1980 | Millor vestuari | Barnum | Guanyador |
| 1981 | Millor vestuari | 42nd Street | Nominat |
| 1982 | Millor vestuari | Dreamgirls | Nominat |
| 1984 | Millor vestuari | La Cage aux Folles | Guanyador |
| 1990 | Millor vestuari | Gypsy | Nominat |
| 1991 | Millor vestuari | The Secret Garden | Nominat |
| 2001 | Millor vestuari | Follies | Nominat |

## Referències

* ↑ Born in 1922 per Social Security Death Index under name Theoni Aldredge
* ↑ Grimes, William «Theoni V. Aldredge, Costume Designer, Dies at 88». NY Times. The New York Times Company, 21-01-2011.
* ↑ «33rd Academy Awards (1961)» (en anglès). Acadèmia de les Arts i les Ciències Cinematogràfiques. [Consulta: 14 juliol 2022].
* ↑ «35th Academy Awards (1963)» (en anglès). Acadèmia de les Arts i les Ciències Cinematogràfiques. [Consulta: 14 juliol 2022].
* ↑ «47th Academy Awards (1975)» (en anglès). Acadèmia de les Arts i les Ciències Cinematogràfiques. [Consulta: 14 juliol 2022].